LEĦEN IL-MALTI L-EDITORJAL IL-POST NATURALI TAL-MALTI FL-UNIVERSITÀ Ebda liġi ma tista' twassal lill-Maltin biex jifhmu kemm il-lingwa tagħhom hi sabiħa u meħtieġa. Iridu jkunu huma li jagħmlu bħall- bqija tad-dinja u jgħożżu l-wirt lingwistiku tagħhom. Iridu jkunu l- iskejjel, iżda fuq kollox l-Università, li għandha d-dmir li turi t-triq bħal universitajiet oħrajn. Fl-1964 il-Malti sar ilsien uffiċjali ta' l-Università, iżda seta' ma sar xejn għaliex l-ilsien tagħna baqa' ma ħax il-post li hu tiegħu. Kollox baqa' jsir bl-Ingliż, saħansitra anki l-laqgħat tal-bordijiet tal-Fakul- tajiet, tas-Senat u tal-Kunsill. Hekk ukoll iċ-ċerimonji uffiċjali, il-kor- rispondenza u l-pubblikazzjonijiet. Jekk irridu nfettqu, ngħidu li dan imurkontral-liġi. Jekkirridu nitkellmu ta' żgħażagħ Maltin, nistqarru liaħna m'aħna xejn inqas minn ħaddieħor. Kulma qegħdin nitolbu hu li l-lingwa tagħna tkun irrispettata u magħha nkunu rispettati aħna. Mhux aħna biss il-bravi li nafu bl-Ingliż fid-dinja, iżda aħna biss li qegħdin indaħħlu l-Ingliż fejn għandu jkun hemm il-lingwa nativa tagħna. Din l-imġiba ta' l-amministrazzjoni rawmet id-drawwa li għadd ta' studenti jitkellmu bl-Ingliż bħallikieku min jitkellem bl- Ingliż huwa aħjar minn ħaddieħor. Forsi dan huwa każ ta' kumpless ta' inferjorità li fl-Università għandu jitneħħa u mhux jiġi inkuraġġit. L-Università għandha tkun l-aqwa post fejn l-istudenti Maltin irabbu fiduċja sħiħa fihom infushom. ' Kull student għandu l-jedd li jitkellem bil-lingwa tiegħu matul il- lezzjoni bla ma jsib lil min jiksru. Dan hu jedd umani ħadd m'għandu jċedih u hi ħasra li fl-Università tagħna għadna f'din il-qagħda antikwata. Hemm ħafna xi ngħidu dwar il-lingwa u l-għażla tat-testi għall- istudju. Ngħidu aħna, fil-każ ta' testi miktuba b'ilsna li ma nafuhomx, għaliex tingħażel verżjoni Ingliża u mhux Maltija7 Traduzzjonijiet bil-Malti jeżistu, u fejn ma hemmx, jistgħu jsiru. Imma, Alla jbierek, anqas il-Bibbja bil-Malti m'għadha ġiet aċċettata f'ċerti skejjel. U l-Università tagħti l-eżempjul Aħna nsostnu li l-uniku mod kif inkunu bħal ħaddieħor hu li nġibu ruħna ta' Maltin normali. Nistgħu biss inkunu ċittadini tad-dinja billi nkunu dak li għandna nkunu. Jekk ma nirrispettawx lilna nfusna, m'għandniex nistennew li ħaddieħor jirrispettana. GĦADD 24